OpenLLM-France/wikimedia huggingface dataset:
# Kontelezh Cill Dara

Kontelezh Cill Dara (Contae Chill Dara en iwerzhoneg ha County Kildare e saozneg) zo ur gontelezh e reter Iwerzhon, er mervent da Zulenn. Nás na Ríogh pe an Nás (Naas) eo kêr-benn ar gontelezh. E-touez ar c’hêrioù all e c’heller menegiñ Cill Dara he deus roet hec’h anv d’ar gontelezh, ha Maigh Nuad (Maynooth) zo brudet abalamour d’he skol-veur. 186 075 a dud a oa o chom enni e 2006. Niver an annezidi a sav bremañ da 222 130 (2016).
# Kontelezh Cill Chainnigh

Kontelezh Cill Chainnigh (Contae Chill Chainnigh en iwerzhoneg ha County Kilkenny e saozneg) zo ur gontelezh e gevred Iwerzhon. Cill Chainnigh (Kilkenny) eo ar gêr-benn ha kêr vrasañ ar gontelezh. 87 394 a annezidi a oa o chom enni e 2006. Niver an annezidi a sav bremañ da 99 232 (2016).
# Kontelezh Corcaigh

Kontelezh Corcaigh pe Kontelezh Korkig (Contae Chorcaí en iwerzhoneg ha County Cork e saozneg) zo ur gontelezh e mervent Iwerzhon. Korkig eo kêr-benn ar gontelezh. 480 909 a dud a oa o chom enni e 2006. Niver an annezidi a sav bremañ da 542 196 (2016).
# Mabudrud

Mabudrud (skrivet ivez Mabudryd) a oa ur c'hombod e Kembre er Grennamzer. Unan eus kombodoù Y Cantref Mawr e oa, e rouantelezh Deheubarth, e mervent Kembre.
E gwalarn Y Cantref Mawr ("ar C'hantrev Meur") e oa kombod Mabudrud, war an harzoù etre ar c'hantrev-se ha rouantelezhioù Ceredigion ha Dyfed. En-dro dezhañ e oa kombodoù Mabelfyw, Catheiniog ha Gwidigada, er C'hantrev Meur, ha kantrev Emlyn er c'hornôg, ha kantrev Gwynionydd; e Ceredigion, en hanternoz.
War lez ar stêr Teifi e oa kombod Mabudrud. Pencader e oa ar pennlec'h anezhañ.
# Mac'hagnadur politikel en Impalaeriezh Bizantion

Boaz e oa Impalaeriezh Bizantion da vac'hagnañ an dorfedourien, met implijet e veze ivez evit pinijennañ war an dachenn bolitikel. Un diazez prederiet a oa a-dreñv ar binijenn bolitikel, da skouer : dallañ un enebour politikel hag a nac'h fiñval evel a-raok met ouzhpenn-se a nac'h bezañ e penn ul lu e-pad un emgann, ar pezh a oa diazez evit kemer ar galloud en impalaeriezh (en Impalaeriezh Bizantion, bezañ sparlet evit un den a dalveze evitañ e oa hanter varv) ; spazhañ un den hag a nac'he kaout bugale hag o defe gellet bezañ un dañjer evit an impalaer hag e vugale.
Mac'hagnadurioù all a veze implijet, evel troc'hañ ar fri pe an daouarn pe an treid pe an teod. Ouzhpenn ar mac'hagnadurioù e c'helle ar c'houzañvidi bezañ harluet.

## Ur binijenn prederiet

Mac'hagnañ an enebourien bolitikel, ha dreist-holl kevezerien an impalaer, a veze gwelet evel un doare lezennel hag efedus da beurzistrujañ o lañs. Ur wech sparlet un den, ne rae forzh an nerzh a oa bet dastumet gantañ, ne oa mui un dañjer gwirion evit ar galloud. Un toullad tizhoged a oa bet lakaet e postoù uhel, dreist-holl el lez impalaeriel hag er velestradurezh. Hervez sevenadur an impalaeriezh, an impalaer a oa unan dre c'hras Doue ha dre-se e ranke bezañ disi. Doue hag a zo peurvat n'en deus mac'hagnadur ebet, dreist-holl war e zremm. Un den hag a c'hoantaje bezañ impalaer ne oa ket sañset bezañ mac'hagnet. Unan memestra a oa deuet a-benn : an Impalaer Justinian II (ὁ Ῥινότμητος, "an difri"), a oa bet troc'het e fri dezhañ (gresianeg : rhinokopia) pa oa bet skarzhet eus e dron e 695 met deuet e oa a-benn da zistreiñ warnañ e 705.
# Mabon fab Modron

Setu ur pennad diechu hag a denn d'al lennegezh. Gallout a rit reiñ un tamm skoazell, ha kreskiñ ar pennad: krogit e-barzh. Mar karfec'h reiñ hoc'h ali ha netra ken, grit 'ta e pajenn ar gaozeadenn.
Mabon fab Modron zo un den eus henvojennoù Kembre, meneget en danevell Culhwch ac Olwen er Mabinogi. Dont a rafe eus an doue kelt Maponos, a veze azeulet e Galia hag en Enez Vreizh. E vamm Modron a vije doueez, anavet evel Matrona. E dad e vije Gwyn ap Nudd. Un hemolc'her eo, evel Maponos, hag an doue iwerzhonat Oengus, unan eus Tuatha Dé Danann. Niz e vije d'ar roue Arzhur.

## Mojenn Mabon

Emañ Culhwch o klask gounit dorn Olwen, merc'h ar ramz Ysbaddaden Pencawr. Mat eo d'an tad ramzel reiñ dorn e verc'h Olwen d'ar paotr Culhwch gant ma vo kaset daou-ugent trevell (anoethau) gantañ da benn-vat (gwelloc'h eget an Herakles all ha n'en doa bet nemet daouzek d'ober), trevelloù dibosupl da zen evel-just.
Hag unan eus an trevelloù-se se eo klask Mabon fab Modron ha ne oar den pelec'h emañ: tri deiz goude ma oa bet ganet e oa bet laeret digant e vamm. E gwirionez emañ en Annwvyn, hag eno eo yaouank da viken. Ha ret eo kavout anezhañ evit gallout hemolc'hiñ Twrch Trwyth.
Skoazellet eo Culhwch gant Arzhur hag e wizien. Mont a ra Cai, Bedwyr, Gwrhyr Gwalstawd Ieithoedd hag Eidoel da atersiñ an Anifeiliaid Hynaf (al loened koshañ) diwar pezh a ouzont. Goude goulennata un toullad loened setu-int degouezhet gant ar pesk Eog Llyn Llyw, ha hennezh a oar doareoù Mabon. Ha Cei ha Bedwyr war gein an eog, da glask war-lerc'h Mabon d'e dennañ eus e garc'har, anvet Caer Loyw, a zo en un enezenn war ur stêr.
Un tamm war-lerc'h ez a Mabon gant Kulhwch da chaseal Twrch Trwyth war ur marc'h anvet Wynn Mygdwn, ha da laerezh e aotenn digant al loen diwar e benn.

## En oberennoù all

* E-barzh Trioedd Ynys Prydain eo unan eus an Tri Goruchel Garcharor Ynys Brydain, gant Llŷr Llediaith hag Arzhur.
* Er varzhoneg Pa Gwr yw y Porthawr e-barzh Levr Du Caerfyrddin e lenner e oa unan eus gwizien Uthr Bendragon.

## Levrlennadur

* Rachel Bromwich ha D. Simon Evans Culhwch and Olwen: an edition and study of the oldest Arthurian tale (Gwasg Prifysgol Cymru, 1992) ISBN 0-7083-1127-X
* Les Quatre Branches du Mabinogi, an danevell Kulhwch et Olwen, troet, kinniget gant Pierre-Yves Lambert, Gallimard, en dastumad « L’aube des peuples », Paris, 1993, (ISBN 2-07-073201-0).
# Mabille

Mabille zo un anv-tiegezh gallek, stankik e Normandi.
* Bernard Mabille (fentigellour), ganet e 1947
* Bernard Mabille (prederour) (1959-2014), prederour gall
* Jules François Mabille (1831-1904), loenoniour gall
* Jules Louis Mabille (1843-1897), kizeller gall
* Joseph Mabille (1877-1954), jeneral gall
# Mac

Mac zo ur ger gouezelek hag a dalv kement ha mab. Berraet e vez a-wechoù e Mc. Gantañ a saver anvioù-tiegezh evel Mac Donald, Mac Arthur, Macduff ha McDuff, Macintosh, Macadam, Macalister, Macallan, MacKenzie, MacLean... Er memes doare eo bet savet anvioù-tiegezh brezhonek gant ar ger ab pe ap, e Bro-Leon dreist-holl : Abgrall, Abalan, Abherve, Apere hag all (gwelout Ab (mab)).

## Traoù all

* « MacDo » zo un anv berr a vez roet d'ar pretioù McDonald's. « Big Mac » zo unan eus ar burgerioù brudet gwerzhet ganto.
* Mac a vez graet eus an urzhiataerioù eus ar merk Apple
* Mạc zo ul lesanv vietnamek

## Pennadoù kar

* Mab
* Mach
* Mak
* Mack
# Mabon

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Mabon zo un anv-badez brezhonek ha kembraek.

## Breizh

* En anvioù-lec'h hag anvioù-tiegezh Kermabon ha Kervabon
* Armelle Mabon, istorourez

## Kembre
### El lennegezh kozh

* Mabon, anv kembraek an doue Maponos
* Mabon fab Modron, en danevell Culhwch ac Olwen, er Mabinogi
* Alun Mabon, haroz poblek e barzhoniezh Ceiriog

### Tud

* William Abraham (Mabon) (1842-1922), aozer emsav mengleuzerien kreisteiz Kembre;
* Mabon ap Gwynfor, politikour

### Lec'hioù

* Llanfabon, e-kichen Merthyr Tudful
* Rhiwabon, e-kichen Wrecsam

## Kernev-Veur

* Mabon, pe Mabena, pe Mabyn, ur santez vrezhon, deuet eus Kembre,
* Sen Mabon, parrez anvet diwar he lerc'h.

## Bro-Skos

* Dickson Mabon (1925-2008), politikour
* Lochmaben

### Traoù

* Mabon, kelaouenn diwar-benn an arzoù
* MC Mabon, laz-seniñ
# Mabyn

Mabyn, pe Mabena, pe Mabon, zo ur santez vrezhon eus Kernev-Veur, genidik eus Kembre, hag unan eus bugale niverus ar roue Brec'han eus Brycheiniog er Vvet kantved.
Hec'h anv zo bet roet da St Mabyn hag eno emañ an iliz en hec'h anv ivez.
# Mac'hagnerezh reizhel benel

Ar Mac'hagnerezh reizhel benel a vez graet eus an holl obererezhioù graet evit tennañ ul lodenn eus an organ reizhel diavaez a vez gant ar merc'hed. Ar boazioù-se a adkaver en Afrika, Azia ha Reter-neshañ. Heuliañ a ra ivez ar fiñvoù denel hag adkavet e vez hiziv-an-deiz e lec'hioù a na oant ket boaz gant an doareoù-se (Europa, Stadoù-Unanet Amerika da skouer). An UNICEF a lak war-raok e vefe bet evit ar bloavezh 2016 war-dro 200 milion a vaouezed gouzañverezed e 30 bro (27 en Afrika, Indonezia, Kurdistan Irak ha Yemen). Ar merc'hed oadet a 14 vloaz pe nebeutoc'h a vez 44 milion eus an hollad mac'hagnet.
Disheñvel eo an oberiadurioù mac'hagnerezh reizhel benel hervez ar strolladoù pe kornioù-bro. Gellout a ra bezañ kleizennañ pe troc'hañ ar c'hwipig a-bezh. Adkavet e vez ivez an ezskej (troc'hañ ar muzelloù) betek gwelet ar muzelloù gwriet. Ar mac'hagnerezh reizhel benel na zegas ket mat e-mod ebet evit ar yec'hed. Degas a reont kudennoù lies d'ar gouzañverezed evel kolloù gwad e-pad ha goude ar mac'hagnañ, bilimadurioù troazhañ, kudennoù reizhañ, poanioù dibad, disken ar c'hoant reizh ha kudennoù e-pad ar gwilioudiñ. Dre an doareoù da gas da benn an obererezhioù mac'hagnañ-se e vez ul lod eus ar vaouezed hag a varv e-pad pe nebeut amzer goude.
En desped d'ar poanioù, marvioù, degaset gant ar Mac'hagnerezh reizhel benel e vez tud er vroioù diorreet o tifenn an doareoù-se d'ober dre ma vefe un doare da zoujañ da hengounioù tud a orin all memes er vroioù lec'h ma ne oa ket graet seurt mac'hagnañ. E 2016 n'eus nemet 30 bro o kaout sifroù ofisiel war ar mac'hagnerezh reizhel benel.

## Tabutoù a-enep an difenn

An denoniour stadunanat Eric Silverman en doa skrivet e 2004 e oa deuet da vezañ ar mac'hagnerezh reizhel benel « un dalc'h reizhek deuet war-wel e-kreiz an anthropologiezh a-vremañ ». Lod denoniourien o deus bet tamallet d'ar stourmerien enebet d'ar mac'hagnereizh reizhel benel da vezañ "trevadennerien sevenadurel". Enebet e oa bet dezho da vezañ tud gant ur skiant a-vat ispriziet o nac'hañ diaz gwirioù hollvedel Mab-Den. Evit ar re a-sav a-du gant ar mac'hagnerezh ez eo chomet ar re enebet hep kemer e kont an endroadur sevenadurel lec'hel, o klask tamalañ drouk ar gerent a vefe stanket gant an hengounioù.

## Liammoù diavaez

* (fr) Unicef, sifroù an dezrevell 2016

## Notennoù ha daveennoù

* ↑ http://www.leparisien.fr/laparisienne/societe/excision-lancement-d-une-campagne-nationale-de-prevention-03-03-2017-6728274.php
* ↑ https://web.archive.org/web/20171228054208/https://www.unicef.org/french/media/media_90033.html
# Lalou Roucayrol

Lalou Roucayrol, pe Jean-Louis Roucayrol e anv en ti-kêr, bet ganet d'an 9 a viz Gouere 1964 e Naoned, a zo ur bageer dre lien.
Desavet eo bet er Médoc e-lec'h m'en deus desket bageal gant e dad.
# Lam Qua

Lam Qua (sinaeg: 林官; pinyin: Lín Guān), pe Guan Qiaochang , pe Kwan Kiu Cheong (關喬昌) , ganet e 1801 ha marvet e 1860, a oa ul livour sinaat.

## Liammoù diavaez

a vo kavet e Wikimedia Commons.
* Dastumadenn Peter Parker eus taolennoù Lam Qua e Yale University
# Lama dei Peligni

Lama dei Peligni zo ur gumun en Italia, e proviñs Chieti, e rannvro Abruzzo.
# Laloungeg

Ur yezh sinek-tibetek eus is-skourr yezhoù bodoek eo al laloungeg (lalung pe dowyan) komzet gant tro-dro da 23.000 den (1997) en Assam en India.

## Gwelet ivez

* Yezhoù sinek-tibetek
* Yezhoù konyakek-bodoek-garoek
# Lalín

Lalín zo ur gumun eus Galiza, e komark Deza, e Proviñs Pontevedra.
# Lama

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Lama zo anv :
* ul loen eus Suamerika, gwelout lama (bronneg)
* ur genad e rummatadur klasel al loened, gwelout Lama (genad)
* un titl a gelenner er boudaegezh tibetan
# Lama Mocogno

Lama Mocogno zo ur gumun italian e proviñs Modena, en Emilia-Romagna.
# Lamaeg

Ur yezh sinek-tibetek eus skourr ar yezhoù noungek eo al lamaeg (lama) komzet gant tro-dro da 3.000 den (1997) e Myanmar.
Tost-tre eo d'an norraeg.

## Gwelet ivez

* Yezhoù noungek
# Lama (bronneg)

Lama :
| Lama e Bolivia Kudenn ebet (LC) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Mammalia |
| Urzhad : | Artiodactyla |
| Kerentiad : | Camelidae |
| Genad : | Lama (genad) |
| Anv skiantel ||
| Lama glama (Linnaeus, 1758) ||
| D'ar vevoniezh e tenn ar pennad-mañ. ||
Al lamaed a zo ur spesad bronneged doñv eus Suamerika, Lama glama an anv skiantel anezhañ. Anvet e voe Camelus Glama (kentanv) da gentañ-penn gant an naturour svedat Carl von Linné (1707-1778) e 1758.

## Liammoù diavaez

* (en) Lama glama war al lec'hienn Mammal Species of the World

## Notennoù ha daveennoù

* ↑ (en) AnimalBase.
a vo kavet e Wikimedia Commons.
# Lamadur

Al lamadur a zo unan eus niñvadurioù diazez an niveroniezh. Al lamadur a gevosod div pe lies mentenn eus ar memes rizh anvet niñvuzenn evit diosoc'hañ d'ur niver anvet diforc'h.
Lamat a dalvez bihanat en ur c'hontañ. Lamat b eus a (jediñ a - b) a dalvez kement ha kavout an niver o klotañ b evit kavout a, da lâret eo an niver d o c'houzout b + d = a.
An " - " a arouez al lamadur. Da skouer : e lenner 3 - 2 = 1 "tri lei daou a zo kevatal da unan"
# Maen ar Boudiged

Maen ar Boudiged (La Roche-aux-Fées e galleg) a zo ul liac'hven en Ezieg, e gevred Bro-Roazhon.

## Mojennoù

Hervez ar vojenn e vije bet savet gant boudiged hag an hini a zistrujje anezhi a varvje e-kerzh ar bloaz. Degaset o dije ar vein eus pemp kilometr alese en o zavañjeroù.
Evit ar re yaouank a fell dezho dimeziñ ez eo maen ar boudiged un doare da c'houzout hag-eñ int graet an eil evit egile. Graet e vez tro ar savadur en ur gontañ an niver a vein. Mont a ra ar paotr dre an tu dehou, hag ar plac'h dre an tu kleiz, ha kontañ a ra pep hini an niver a vein. Pa'n em gav an eil a-dal d'egile goude graet an dro e vez keñveriet ar c'hontoù:
* m'o deus kavet ar memes niver : mat-kenañ e vo an traoù evito ;
* ma'z eus un diforc'h a zaou : mat a-walc'h e vo an traoù ;
* un diforc'h brasoc'h eget daou : gwell eo dezho dispartiañ.
* Tresadenn e 1834.
* Gwel diouzh a-us

## Liammoù diavaez

a vo kavet e Wikimedia Commons.
* Lec'hienn ofisiel Maen ar boudiged
# Maen bras Kervarker

Maen bras Kervarker zo ur peulvan e Breizh, e Kervarker, e kumun Moustoer-Logunec'h. 6,8 metr eo e uhelder.
Un 300 m dioutañ emañ peulvan Kerara.
a vo kavet e Wikimedia Commons.
# Maenengravadur

Ur maenengravadur pe petroglif, zo ur skeudenn engravet e-barzh ur maen pe ur roc'h. Arouezioù int a-raok krouidigezh ar skritur, graet betek 12 000 bloaz zo, hervez al lec'h hag ar sevenadur a grouas anezho, hogen dreist-holl adalek Nevezoadvezh ar maen.
a vo kavet e Wikimedia Commons.
# Maen naturel

Ar maen naturel, ha graet e veze maen-mañson anezhañ gwezhall, a zo un danvez adeiladiñ fardet diwar diboullañ tammoù karregad (roc'h), prientet ha kaset war al lec'h ma saver savadurioù eno.

## Seurtoù karregad implijet
### Greunvaen
### Tufev

* ↑ Ménard, Dictionnaire français-breton, An Alarc'h, 2020. Pennad Matériau.
# Maenclochog

Maenclochog zo ur gêriadenn hag ur gumuniezh eus Kembre e hanternoz Sir Benfro. Emañ er su da venezioù Preseli, er gevred da Abergwaun.
Er gumuniezh emañ ivez kêriadenn Rosebush.
E 2007 e oa bet dizoloet mogerioù ur c'hastell kozh, eus an XIII$^{vet}$ kantved marteze, pa oa bet graet ur parklec'h nevez.
E 2011 e oa 731 a dud o vevañ e Maenclochog ha 389 anezho a oa kembraegerien (53,9%)

## Notennoù

* ↑ Castle wall find at car park dig, BBC Kembre, 25/09/2007 (en)
* ↑ Ystadegau Allweddol ar gyfer Cymru. Swyddfa Ystadegau Gwladol. Kavet : 2012-12-12..
# Maen Rosetta

Maen Rosetta zo ur maen-sav, kavet e 1799 e Menfis en Egipt, gant ur skrid skrivet e div yezh ha teir skriter eus un dekred embannet gant Ptoleme V. Ar skrid a oa bet skrivet e 196 AJK. Penn uhelañ ha kreiz an destenn a oa skrivet gant hieroglifoù an Henegipt hag e demoteg, padal, ar penn izelañ d'ar skridoù a oa bet savet en henc'hresianeg. Gant ma oa an dekred ar memes hini (gant diforc'higoù memestra) en teir doare, Maen-sav Rosetta a voe diaz disifradur hieroglifoù Henegipt.
Ar maen, kizellet e granodiorit du, a vez soñjet bezañ bet diskouezet da gentañ en un templ, marteze en unan nepell e Sais. Fiñvet e vefe bet e-pad mare an hengristeniezh pe krennamzerel, hag implijet evel materi sevel e-pad savadur Fort Julien e-kichen kêriadenn Rashid (Rosetta) e Delta an Nil.
Adkavet e oa bet e miz Gouhere 1799 gant ur soudard gall anvet Pierre-François Bouchard e-pad Kampagn Napoleon en Egipt. Bez e oa ar c'hentañ skrid adkavet eus Henegipt skrivet gant div yezh. Buan e oa deuet war-wel ar mean ha brudet dre ma c'hellfe degas un doare da zisifrañ yezh ar hieroglifoù chomet digomprenus betek-henn. Kopiennoù treset ha mouladurioù a voe graet hag a reas tro Europa er mirdioù hag er skolioù-meur. Pa voe trec'het an nerzhioù lu c'hall en Egipt e 1801, ar maen gwirion a voe kemeret gant ar Rouantelezh-Unanet ha kaset e Londrez. Diskouezet eo, tost dibaouez, d'an arvesterien er British Museum abaoe 1802. An objed gwelet ar muiañ eo er mirdi British Museum.
# Maen ar furien

Maen ar furien, pal an alkimiezh, an Obererezh, a vefe un danvez gouest da dreuzkemmañ ar metaloù n'int ket prizius en aour. Gantañ ivez e c'hallfed aozañ al louzoù hollbare, pe an Eliksir a vuhez hir, pe an Dour a Hirvuhez, a barefe kement kleñved zo hag a lakafe an hini a ev anezhañ da vezañ divarvel. Evit alkimiourien ar Grennamzer, Maen ar furien a vefe anezhañ ar pempvet elfenn, anvet "alkahest" (ar peder elfenn anavezet eo an douar, an dour, an aer hag an tan). Dont a-benn da aozañ anezhañ eo an « obererezh bras ». En ur ster treuzskeudennel, Maen ar furien eo ar garantez, ha kement zo stoket gant ar garantez a zeu da vezañ aour. An aour-se eo arouez al levenez: pal ar vuhez.

## Klask ar maen

E deun ar c'hreuzeulioù hag an atanorioù e veske an alkimiourien an danvezioù a dalveze a-hervez da aozañ ar Maen, Maen ar furien. Gouest e oa houmañ da dreuzfurmiñ metal teuz en aour pa veze taolet e-barzh.
Lod evel Nicolas Flamel, unan eus an alkimiourien vrudetañ, a embannas e oant deut a-benn da aozañ Maen ar furien. Menegomp ivez Jan Baptista van Helmont a lavaras e oa deut a-benn da gaout un nebeud disoc'hoù e-pad e daolioù-arnod hag a zeskriv ar Maen evel-henn:
"Gwelet em eus Maen ar furien ha stoket em eus outañ ouzhpenn ur wezh; heñvel eo e liv ouzh hini ar poultr safran, met pounner ha lufr evel gwer bruzunet eo. An aozadenn-se a daol eizh oñs aour evit ur c'hard greunenn anezhi ha diskouez a ra un energiezh bras-kenañ: war-dro 18 470 gwezh an unanenn".

## Notennoù

* ↑ war-dro 245 g
* ↑ war-dro 13 mg
# Maenad

Ur maenad, pe ur mineral, implijet e vez o furmoù liester peurvuiañ (maenadoù, mineralioù), a zo un danvezenn naturel gant ur c’henaozadur kimiek termenet. Krouet e vez ez-naturel en Douar. An danvezioù meinel a vez studiet e diskiblezh ar vaenoniezh.
Mein eo an danvez anavezetañ evel ar roc'h er Menezioù,met e vez graet karreg eus ar rec'hier a gaver er mor peurvuiañ.
En dour e vez kavet a-wezhioù hag e vez gwerzhet dindan an anv dour melar, hag e vefe dour melar naturel pe get, dour melar gazek e c'hell bezañ ivez.

## Pennadoù kar

* Douarouriezh
* Bazalt
* Roc'h An danvezioù meinel
* Ar Roc'h
* Menez
** Menez Mikael ar Mor
** Menezioù Roc'hellek

## Notennoù ha daveennoù

* ↑ Dictionnairedes sciences et des techniques-21.
* ↑ Bez ez eus Karreg an Tan, e Gouezeg ha pell emañ eus ar mor koulskoude.
# Maenaddwyn

Maenaddwyn zo ur gêriadenn vihan e kumuniezh Llanddyfnan, e Kembre, e kontelezh Enez Mon, 219,8 km eus Kerdiz.

## Notennoù

* ↑ Enwau Lleoedd; Canolfan Bedwyr
* Kêriadennoù Enez Von
* Aberffraw • Amlwch • Benllech • Bethel • Biwmares • Bodedern • Bodewryd • Bodffordd • Bryngwran • Brynrefail • Brynsiencyn • Brynteg • Caergeiliog • Caergybi • Capel Coch • Capel Gwyn • Carmel • Carreglefn • Cemaes • Cerrigceinwen • Dwyran • Y Fali • Gaerwen • Glyn Garth • Gwalchmai • Heneglwys • Hermon • Llanallgo • Llanbabo • Llanbedrgoch • Llandegfan • Llandyfrydog • Llanddaniel Fab • Llanddeusant • Llanddona• Llanddyfnan • Llanedwen • Llaneilian • Llanfachraeth • Llanfaelog • Llanfaethlu • Llanfairpwllgwyngyll • Llanfair-yn-Neubwll • Llanfair-yng-Nghornwy • Llan-faes • Llanfechell • Llanfihangel-yn-Nhywyn • Llanfwrog • Llangadwaladr • Llangaffo • Llangefni • Llangeinwen • Llangoed • Llangristiolus • Llangwyllog • Llaniestyn • Llannerch-y-medd • Llanrhuddlad • Llansadwrn • Llantrisant • Llanynghenedl • Maenaddwyn • Malltraeth • Marianglas • Moelfre • Nebo • Niwbwrch • Pencarnisiog • Pengorffwysfa • Penmynydd • Pentraeth • Pentre Berw • Pentrefelin • Penysarn • Pontrhydybont • Porthaethwy • Porth Llechog • Rhoscolyn • Rhosmeirch • Rhosneigr • Rhostrehwfa • Rhosybol • Rhydwyn • Talwrn • Trearddur • Trefor • Tregele
# Mehmet VI

Mehmet VI , ganet d'an 2 a viz C'hwevrer 1861, a voe 36vet ha diwezhañ sultan an impalaeriezh otoman.
Mab e oa da Abdülmecit I.
Mervel a reas d'ar 15 a viz Mae 1926 en Italia.
| En e raok: Mehmet V | Sultaned an Impalaeriezh Otoman 1918 – 1922 | War e lerc'h: Hini ebet |

## Daveenn

* ↑ Osman Gazi'den Vahdettin'e Osmanli kronolojik tarihi
# Meiglyptes jugularis

Meiglyptes jugularis :
| Kudenn ebet (LC) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Piciformes |
| Kerentiad : | Picidae |
| Genad : | Meiglyptes |
| Anv skiantel ||
| Meiglyptes jugularis (Blyth, 1845) ||
| D'ar vevoniezh e tenn ar pennad-mañ. ||
Meiglyptes jugularis a zo ur spesad evned eus ar c'herentiad Picidae.
Anvet e voe Picus (Meiglyptes) jugularis (kentanv) da gentañ-penn (e 1845) gant al loenoniour saoz Edward Blyth (1810-1873).

## Annez

Kavout a reer ar spesad e koadeier gleb Myanmar, Thailand hag Indez-Sina.

## Liammoù diavaez

* (en) Meiglyptes jugularis war al lec'hienn BirdLife International.
* (en) Meiglyptes jugularis war lec'hienn an International Union for Conservation of Nature (IUCN).
a vo kavet e Wikimedia Commons.

## Notennoù ha daveennoù

* ↑ N'en deus ar spesad anv boutin ebet testeniekaet e brezhoneg evit poent.
* ↑ (en) Meiglyptes jugularis war al lec'hienn Avibase.
# Mehreg

Ur yezh semitek eus is-skourr ar yezhoù suarabek eo ar mehreg (mehri pe mahri; en arabeg: المهرية ) komzet gant war-dro da 100.000 den en holl Mahra en Yemen (58.000 den e 1997) hag en Oman (15.000 den e 1993) ha Koweit (3.537 den e 1965).
Div rannyezh pennañ ez eus ha kemmañ a ra ar yezh a gêriadenn da gêriadenn ha dreist-holl etre ar c'hêriadennoù war ar maez hag ar c'herioù bras pe brasoc'h:
* Mehreg ar reter (mehriyot)
* Mehreg ar c'hornôg (mehriyet)

## Gwelet ivez

* Yezhoù semitek ar su]
* Yezhoù afrez-aziatek